ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
ცნობილი აზერბაიჯანელი უფლებადამცველი ქვეყნის ღალატის ბრალდებით დააკავეს ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2014 წლის 4 აგვისტო   ავტორი: აფგან მუხტარლი
საერთაშორისო ექსპერტები ამტკიცებენ, რომ ლეილა და არიფ იუნუსები ადამიანის უფლებების დაცვის გამო იდევნებიან.
აზერბაიჯანელი უფლებადამცველი ლეილა იუნუსი (ფოტო: აფგან მუხტარლი)
ცნობილ აზერბაიჯანელ უფლებადამცველს ლეილა იუნუსს ბრალი ქვეყნის ღალატისთვის წაუყენეს და წინასწარი პატიმრობა შეუფარდეს. ორგანიზაცია Human Rights Watch წაყენებულ ბრალდებებს „ფიქციას“ უწოდებს.
ლეილა იუნუსის დაპატიმრების ორდერი ბაქოს სასამართლომ 30 აგვისტოს გასცა, მას შემდეგ, რაც ის ოფიციალურად უკვე ერთი საათის დაკავებული იყო. პროკურატურის მიერ წარმოდგენილი ბრალდების მიხედვით, ლეილა იუნუსი და მისი მეუღლე არიფი აზერბაიჯანის დაუძინებელი მტრის – სომხეთის უშიშროების სამსახურებთან თანამშრომლობდნენ.
პროკურატურისა და ეროვნული უშიშიროების სამინისტროს მიერ გავრცელებულ ერთობლივ განცხადებაში ნათქვამია, რომ ცოლ-ქმრის სომხეთის სადაზვერვო სამსახურებთან თანამშრომლობის ფაქტები რაუფ მირკადიროვის საქმის გამოძიებისას გამოიკვეთა, რომელიც ანალოგიური – შპიონაჟის ბრალდებით იმყოფება პატიმტობაში.
მირკადიროვი 2010 წლიდან თურქეთში ცხოვრობდა და მუშაობდა. ამა წლის აპრილში მოხდა მისი დეპორტირება აზერბაიჯანში, სადაც მას სომხური მხარისთვის საიდუმლო ინფორმაციის გადაცემა დააბრალეს და დააპატიმრეს. მირკადიროვის ადვოკატი წაყენებულ ბრალდებას აბსურდულს უწოდებს. იხილეთ: აზერბაიჯანელ ჟურნალისტს სომხეთის სასარგებლოდ ჟაშუშობას აბრალებენ
იუნუსების საქმეზე გავრცელებული ოფიციალური განცხადების მიხედვით, წყვილი სომხეთის მხარეს არა მხოლოდ ინფორმაციას გადასცემდა, არამედ „შუამავლის“ როლსაც ასრულებდა. იუნუსები სომხებს აზერბაიჯანში სხვადასხვა პირებთან აკავშირებდნენ, რომელთა ვინაობა ჯერჯერობით უცნობია.
ლეილა იუნუსს, მშვიდობისა და დემოკრატიის ინსტიტუტის დირექტორს, ბრალი ექვსი მუხლით აქვს წაყენებული, მათ შორის ქვეყნის ღალატისთვის, თაღლითობისთვის და გადასახადებისაგან თავის არიდებისთვის. არიფ იუნუსსაც თაღლითობა და ქვეყნის ღალატი ედება ბრალად, თუმცა ის შინაპატიმრობაში რჩება.
მაისში, ლეილა და არიფ იუნუსები ბაქოს აეროპორტში დააკავეს და დასაკითხად პროკურატურაში წაიყვანეს მირკადიროვის საქმესთან დაკავშირებით. მაშინ არიფ იუნუსი ვერ დაკითხეს, რადგან დაკავების დროს ის ცუდად გახდა. (დაწვრილებით იხილეთ: აზერბაიჯანში ცნობილი უფლებდამცველი დაკითხეს).
ამჯერად, ლეილა იუნუსი ჯერ პროკურატურის განსაკუთრებულ საქმეთა განყოფილებაში მიიყვანეს დასაკითხად, შემდეგ კი ნასიმის საოლქო სასამართლოში გადაიყვანეს. მოსმენა სამ საათზე მეტხანს განგრძელდა და დახურილ კარს მიღმა მიმდინარეობდა, არც ნათესავები და არც ჟურნალისტები სასამართლო სხდომას არ დაასწრეს.
სასამართლოს შემდეგ ლეილა იუნუსის ადვოკატმა ჯავად ჯავადოვმა განაცხადა, რომ მისი კლიენტი მის მიმართ წაყენებულ ყველა ბრალდებას უარყოფს.
„ლეილა იუნუსი აცხადებს, რომ მისი დაჭერა უკავშირდება მისი, როგორც ადამიანის უფლებათა დამცველის საქმიანობას“, – განაცხადა ჯავადოვმა.
ადვოკატი, მისივე თქმით, აიძულეს ხელი მოეწერა დოკუმენტზე, რომელიც გამოძიებასთნ დაკავშირებული კონფიდენციალური ინფორმაციის არგამხელას ეხებოდა.
„ნასიმის სასამართლოს გადაწყვეტილებას უმოკლეს ვადაში გავასაჩივრებთ“, – დასძინა მან.
სასამართლოს შემდეგ არიფ იუნუსმა განაცხადა, რომ მისი მეუღლე სამოქალაქო ტანსაცმელში ჩაცმულმა პირებმა დააკავეს იმ დროს, როცა ის კონფერეციაზე დასასწრებად უნდა გამგზავრებულიყო.
„ლეილა სახლიდან გავიდა. მე ფანჯრიდან ვიყურებოდი. როცა მანქანა, რომელშიც ის იჯდა ეზოდან გამოვიდა, ხუთმა თუ ექვსმა პირმა მანქანას გზა გადაუღობა. ორი მათგანი უკანა მხარეს, ლეილას გვერდით ჩაჯდა, ერთი კი მძღოლის გვერდით,“ – „იმავე წუთს დავურეკე, მაგრამ არ მიპასუხა. მივხვდი რომ ლეილა დააპატიმრეს“.
„მერე სახლის კარზე დააკაკუნეს. სამოქალაქო ტანისამოსში ჩაცმულმა პირებმა კარის გაღება მოითხოვეს, მაგრამ მე ადვოკატის მოსვლას დაველოდე“.
პროკურატურაში დაკითხვაზე არიფ იუნუსიც გამოიძახეს, თუმცა მან გამომძიებლებს ჩვენების მიცემაზე უარი განუცხადა.
„მე მათ ვუთხარი, რომ ეს საქმე აღიძრა პოლიტიკური დირექტივებით და რომ მას არავითარი სამართლებრივი საფუძველი არ გააჩნდა“, – თქვა მან.
არიფ იუნუსმა მისი პროკურატურაში დაკითხვა სტალინის ხანას შეადარა.
„ისტორიკოსი ვარ და ნასწავლი მაქვს 1937 წლის საბჭოთა რეპრესიები. ვიცი რა კითხვებსაც უსვამდნენ უდანაშაულო ადამიანებს იმ დროს გამოძიებლები“, – განაცხადა მან. „მე რა შეკითხვებიც დამისვეს, ძალიან ჰგავდა მათ“.
სომხეთის სასარგებლოდ ჯაშუშობა უკიდურესად მძიმე ბრალდებად ითვლება აზერბაიჯანში. 1994 წლის შემდეგ, რაც ღია შეიარაღებული კონფლიქტი დასრულდა, მხარეებს შორის ჯერ კიდევ ვერ მოხერხდა სამშვიდობო შეთანახმების მიღწევა.
მირკადიროვის შემთხვევაში, პროკურორებმა გამოძიებას საფუძვლად დაუდეს ის ორმხრივი პროექტები, რომლებსაც აზერბაიჯანული და სომხური არასამთავრობო ორგანიზაციები ორ ხალხს შორის ნდობისა და კავშირების აღდგენის მიზნით მრავალი წლის მანძილზე ახორცილებდნენ.
ასეთი თანამშრომლობა, რომელიც „სახალხო დიპლომატიის“ სახელითაა ცნობილი, მთავრობებს შორის დაძაბულობის მიუხედავად, ადამიანების დაახლოებას და შერიგებას უწყობს ხელს. ადრეულ წლებში, აზერბაიჯანის ხელისუფლება ასეთ აქტივობებს არ ეწინააღმდეგებოდა. (ასეთ პროექტებთან მიმართებაში დამოკიდებულების გაუარესების შესახებ იხილეთ სატატია: აზერბაიჯანსა და სომხეთს შორის სახალხო დიპლომატია საფრთხის ქვეშაა)
საერთაშორისო უფლებადამცველმა ორგანიზაციებმა დაგმეს ლეილა იუნუსის დაკავება და დაპატიმრება.
„ლეილა იუნუსი არის კიდევ ერთი დამოუკიდებელი ხმა აზერბაიჯანში, რომლის გაჩუმებასაც აზერბაიჯანის ხელისუფლება დიდი ხნის განმავლობაში ცდილობდა დაშინებისა და მუქარების გზით“, – აცხადებს Amnesty International ექსპერტი ნატალია ნოზაძე. „რადგან ეს არ გამოუვიდათ, ახლა დაკავების და ბრალდების ხერხს მიმართეს, რათა დასაჯონ ის იმისთვის, რომ ის მთავრობას აკრიტიკებდა“.
Human Rights Watch ევროპისა და ცენტრალური აზიის განყოფილების დირექტორის მოადგილე რეიჩელ დენბერი აცხადებს, რომ ლეილა და არიფ იუნუსების მიმართ წაყენებული ბრალდებები „ფიქციაა და მათ გაჩუმებას ისახავს მიზნად.“
„ხელისუფლებამ დაუყოვნებლივ უნდა შეწყვიტოს ეს კამპანია, რომელიც მიმართულია აზერბაიჯანში ცნობილი უფლებადამცველების დასაშინებლად, მათ უნდა მიეცეთ შეუფერხებლად მუშაობის საშუალება“, – აცხადებს ის.
ხელისუფლების წარმომადგენლები კომენტარებისაგან ჯერჯერობით თავს იკავებენ, თუმცა მათი მხარდამჭერების ნაწილმა ბრალდებულს უკვე გამოუტანა გამამტყუნებელი განაჩენი.
„ლეილა იუნუსმა თავის ქვეყანას და ხალხს უღალატა“, – პარლამენტის წევრმა მმართველი იენი აზერბაიჯანის პარტიიდან მალაჰატ იბრაჰიმქიზიმ  საინფორმაციო სააგენტო Trend-ს აღნიშნულ საქმესთან დაკავშირებით განუცხადა.
იბრაჰიმქიზი ამტკიცებს, რომ იუნუსმა აზერბაიჯანს უფრო მეტი ზიანი მოუტანა, ვიდრე ქვეყნის საგარეო მტრებმა, არგუმენტად კი მოიყვანა, „რას ელოდებით იმ ადამიანისგან, რომელიც საკუთარ [აზერბაიჯანულ] ენაზე ვერ საუბრობს?“
საერთაშორისო ურთიერთობების ცენტრის ხელმძღვანელმა რუფიზ ქონაქოვმა იმავე საინფორმაციო სააგენტოს განუცხადა, რომ მისი ორგანიზაცია ყოველთვის ეჭვით უყურებდა იუნუსის საქმიანობას. სხვა დანარჩენს თუ არ ჩავთვლით, ის დამნაშავეებს პოლიტიკურ პატიმრებად ასაღებდა იმ მიზნით, რომ აზერბაიჯანის სახელი შეელახა საერთაშორისო საზოგადოების თვალში.
„ეს ადამიანები უნდა დაისაჯონ მათი სახელმწიფოს წინააღმდეგ მიმართული ქმედებების გამო და ეს უნდა იყო გაკვეთილი იმათთვის, ვინც მსგავს საქმიანობაში უკვე არის ჩართული ან აპირებს რომ ჩაერთოს“, – თქვა მან.
საწინააღმდეგო განწყობაა აზერბაიჯანული ოპოზიციური პარტიების კოალიციაში. დემოკრატიული ძალების ეროვნული საბჭო ლეილა იუნუსის დაუყოვნებლივ გათავისუფლებას მოითხოვს. მათი განცხადებით, ის დაუღალავად შრომობდა იმისთვის, რომ პოლიტიკური პატიმრების სრული სია შეედგინა და „ახლა თავად აღმოჩნდა იმათ შორის, ვისაც თავად იცავდა“.
„ყველა ადამიანს ამ ქვეყანაში, ვისაც სინდისი გააჩნია მის გვერდით უნდა დადგეს“, – აცხადებენ კოალიციაში.
დაპატიმრებამდე ერთი დღით ადრე ლეილა იუნუსმა პრეზიდენტ ილჰამ ალიევს ღია წერილით მიმართა, რომელშიც მას პოლიტიკური პატიმრების გათავისუფლებას თხოვდა.
„ძალა მოიკრიბეთ, არასოდეს არის გვიანი რომ შეჩერდეთ“, – წერდა ის პრეზიდენტს. „დაფიქრდით – თქვენ შეგიძლიათ შეხვიდეთ ისტორიაში, როგორც ტოლერანტი, პრაგმატიკოსი პოლიტიკოსი და არა როგორც დიქტატორი და ტირანი, რომელმაც ქვეყანა სისხლში ჩაძირა“.
აფგან მუხტარლი ონლაინ გამოცემა civil-forum.az რეპორტიორია აზერბაიჯანში.
Click to share on Twitter (Opens in new window)
Click to share on Facebook (Opens in new window)
აფგან მუხტარლი, საზღვარგარეთ მცხოვრები აზერბაიჯანელი ჟურნალისტია.
ცნობილ აზერბაიჯანელ ჟურნალისტს ორთვიანი წინასწარი პატიმრობა აქვს მისჯილი
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.